Publication: Magyar Közlöny
Issue: MK-2008-24 (Year: 2008, Number: 24)
Era: 2004-2010
Section: szóló 85/2004. (IV. 19.) Korm. rendelet 9. § (2) bekezdésében meghatározott szervezeti egység feladatait.
Paragraph Index: 91

3. A felügyeleti területi és a szervezeti egységek ügyrendjei, valamint a munkaköri leírások készítése 3.1. A felügyeleti területi ügyrendek megállapítása a felügyeleti terület vezetõje, a szervezeti egységek ügyrendjeinek megállapítása a fõosztályvezetõ feladata. Az ügyrendeket – az Igazgatási Fõosztály vezetõjének ellenjegyzését követõen – a felügyeleti terület vezetõje hagyja jóvá. A jóváhagyott ügyrendek egy-egy másolati példányát tájékoztatásul meg kell küldeni az Igazgatási Fõosztálynak és a Közszolgálati Fõosztálynak. 3.2. Az ügyrendekben – a hatályos jogszabályokkal és az OKM belsõ szabályzataival összhangban – meg kell határozni – a vezetõ és beosztott dolgozók feladatait, megjelölve a feladatok forrásául szolgáló jogszabályokat, normatív jellegû határozatokat, döntéseket, – az egyes feladatok végrehajtásakor irányadó, alkalmazandó jogszabályokat és belsõ szabályzatokat, – a belsõ szervezeti egységek létszámát, illetve annak megosztását, – az együttmûködés területeit és módját a felügyeleti terület, illetve a fõosztály egyes egységei között, – a szervezeti egységek közötti rendszeres együttmûködést rögzítõ megállapodások tartalmát, – a Szervezeti és Mûködési Szabályzatban, valamint a belsõ szabályzatokban megállapított egyéb kérdéseket, továbbá az ezek ellátásáért felelõs személyeket. 3.3. Az ügyrendekben a feladatokat a köztisztviselõk között – az esetleges belsõ tagozódás figyelembevételével – arányosan, szakképzettségüknek és szakmai gyakorlatuknak megfelelõen, lehetõleg ügykörönként, illetve feladatkörönként kell megosztani. 3.4. A feladatokat – a Közszolgálati Szabályzat vonatkozó rendelkezéseinek figyelembevételével – személyre szóló munkaköri leírásokba kell foglalni, amelyeknek tartalmazniuk kell az adott tevékenységi körre vonatkozó képesítési és jártassági követelményeket, továbbá a kiadmányozási jog gyakorlására vonatkozó jogosultságot. A munkaköri leírások elkészítéséhez a Közszolgálati Fõosztály formanyomtatványt biztosít. 3.5. Az OKM Szervezeti és Mûködési Szabályzatának módosításait követõen a módosítással érintett felügyeleti terület, illetve a szervezeti egység vezetõje köteles haladéktalanul az ügyrendek és a munkaköri leírások teljes körûségének és aktualitásának biztosítása érdekében a szükséges módosításokat átvezetni.”

Source: https://magyarkozlony.hu/hivatalos-lapok/03377107eb74c9dbe5cef12bcc174725d84ed937/dokumentumok/f59498303b62edd99d0181fac911f72536311a34/letoltes